b'\n_START_ARTICLE_\nSchneider CA1\n_START_SECTION_\nRazvoj\n_START_PARAGRAPH_\nPodjetje Schneider je bilo v obdobju prve svetovne vojne najve\xc4\x8dje podjetje v Franciji , ki se je ukvarjalo z oro\xc5\xbejem. Januarja leta 1915 so dobili ukaz, za razvoj te\xc5\xbeko artilerijskega oro\xc5\xbeja. Podjetje se je zadeve lotilo tako, da so preu\xc4\x8devali gosenice ameri\xc5\xa1kega podjetja Holt. Glavni oblikovalec Eug\xc3\xa8ne Brilli\xc3\xa9, ki je pred to nalogo izdeloval oklepna vozila za \xc5\xa0panijo, je bil v tej nalogi zelo uspe\xc5\xa1en. Kmalu so naro\xc4\x8dili  dva prototipa njegovega tanka za izdelavo. Predlagal je, da bi osnovi Holtovega traktorja dodali oklep, ter oboro\xc5\xbeitev. Prva predstavitev tega tanka je bilo 9. decembra 1915, v francoski vojski. Kmalu so naro\xc4\x8dili 400 teh tankov, vendar so se januarja 1916 premislili glede Holtovega podvozja. Za podlago so vzeli ve\xc4\x8djo razli\xc4\x8dico Holt traktorja. Prvi tank je bil dostavljen 5. septembra 1916.\n_START_SECTION_\nSodelovanje v bojih\n_START_PARAGRAPH_\nTa tank se je prvi\xc4\x8d pojavil v bojih 16. aprila 1917 pri Berry-au-Bac med Nivellsko ofenzivo. Takrat je ta tank do\xc5\xbeivel popolno katastrofo, saj jih je bilo kar 130 uni\xc4\x8denih. Tanki so bili razdeljeni v skupine. Skupin je bilo 20 in so se imenovale Artillerie Sp\xc3\xa9ciale 1-20. Vodil jih je Estienne. \xc5\xbde leta 1918 so nekatere tanke Schneider CA1 zamenjali novej\xc5\xa1i tanki Renault FT-17. S tankom Schneider je imela velike na\xc4\x8drte Italija, ki je na\xc4\x8drtovala proizvodnjo 1500 tankov. Po prvi svetovni vojni so bili tanki predelani v transportno verzijo in izvo\xc5\xbeeni v \xc5\xa0panijo, kjer so sodelovali v \xc5\xa1panski dr\xc5\xbeavljanski vojni.'